nl nl hu hu hu hu hu nl hu hu nl hu hu en hu en hu cs hu hu hu hu en es hu hu hu hu hu hu hu hu hu hu nl hu nl nl nl hu de hu en hu fr ru de de en ru de uk hu sk de sk hu hu hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz ca de fa nl hu hu hu hu hu hu hu hu hu hu
Volkert Simon Maarten van der Willigen – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2020. augusztus 7.
Ugrás a navigációhoz Ugrás a kereséshez
1878. február 19. (55 évesen)[1][2]
municipal councillor of Haarlem
A Wikimédia Commons tartalmaz Volkert Simon Maarten van der Willigen témájú médiaállományokat.
Volkert Simon Maarten van der Willigen (Rockanje, 1822. május 9. – Haarlem, 1878. február 19.) vagy latinos formában Volcardus Simon Martinus van der Willigen holland matematikus, fizikus, tanár.[3][4]
Johannes van der Willigen (1777–1857) lelkész[5] és Gerarde Maria Elsabé Bodde (1795–1865) fiaként látta meg a napvilágot. A holland hazafi és író, Adriaan van der Willigen unokatestvére volt. Tanulmányait a Hoogeschool Leidenben végezte 1847-ben. Disszertációjának címe ''De aberratione lucis (A fény aberrációiról) volt.[6] Ezt követően az amszterdami latin iskola tanára lett. 1848-ban a deventeri Athenaeum Illustre matematika, fizika és filozófia professzora lett. Hivatalát az Over natuur- en sterrekundig onderzoek (A fizikai és csillagászati kutatásról) című értekezésével foglalta el. 1857-ben a Királyi Tudományos Akadémia (hollandul: Koninklijke Nederlandse Akademie van Wetenschappen) tagka lett.[7]
Amikor 1864-ben felszámolták a deventeri Athenaeumot, a haarlemi Teylers Múzeum fizikai gyűjteményének fenntartójává nevezték ki. Elődje, Jacob Gijsbertus Samuël van Breda kilenc hónappal érkezése előtt hagyta el a múzeumot. Van Bredával ellentétben nem kapta meg a paleontológiai és mineralógiai gyűjtemény kezelését is.[8][9] A Teylers Múzeumnál töltött idő alatt ötvenegy cikkek publikált.[9]
Tudósként Van der Willingen jelentős kutatásokat végzett a fizikai mértékegységek terén, megpróbálta felhasználni a fény hullámhosszát egy állandó távolság mértékegység meghatározására. Erre nagy szükség volt, hiszen a távolság alapegységét a Föld kerületének felhasználásával határozták meg és ez számos hibát eredményezett. A holland akadémia biztatására már 1851-ben elkezdtek foglalkozni a fény hullámhosszának esetleges felhasználásával a távolságmérés területén. Felbuzdulva ezen, illetve olvasva a svéd tudós Anders Ångström 1855-ben erről a témáról megjelent értekezését, Van der Willigen úgy döntött, hogy először megpróbálja meghatározni a fény törésmutatóját és hullámhosszát.
A múzeum belső udvarában 1866–1867-ben egy csillagvizsgálót építtetett, amelyet korszerű mérőeszközökkel szerelt fel.[8] Nem csak a fény vizsgálatával foglalkozott, hanem utolsó éveiben a hang tulajdonságai is érdekelték, s erről több előadást is tartott a múzeumban.[9]
Van der Willingen jelentős szereplője volt a haarlemi társasági életnek. 1864-től 1878-ig városi tanácsos volt.
↑ a b Volkert Simon Maarten van der Willigen
↑ a b [PE00003909 KNAW Past Members] (angol nyelven). (Hozzáférés: 2017. október 9.)
↑ Biografisch Portaal van Nederland on Van der Willigen (holland nyelven)
↑ P.C. Molhuysen en P.J. Blok (red.), Nieuw Nederlandsch Biografisch Woordenboek (NNBW). Deel 10. A.W. Sijthoff, Leiden 1937 - p.1219, F.J.Hoogeveen (holland nyelven)
↑ Biografisch Portaal Nederland on Johannes van der Willigen (holland nyelven)
↑ Dissertation on Google Books. (Hozzáférés: 2012. március 26.)
↑ KNAW on Van der Willigen (holland nyelven)
↑ a b Teylers Museum on Van der Willigen (holland nyelven)
↑ a b c Gerard L'E. Turner The Practice of Science in the Nineteenth Century: Teaching and Research apparatus in the Teyler Museum p.14-17
ISNI: 0000 0000 4115 1092
A lap eredeti címe: „https://hu.wikipedia.org/w/index.php?title=Volkert_Simon_Maarten_van_der_Willigen&oldid=22927425”
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. augusztus 7., 21:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.